Nafarroako Parlamentuko Mahaiak, 2020ko urriaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Landa Garapeneko eta Ingurumeneko Departamentuko zenbait aurrekontu-partida ez-betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 13an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, idatziz erantzun dakizkion:

Behean sinatzen duen parlamentariak egindako galdera bati erantzunez azaldu da ondotik datozen partidak ez direla bete eta aurreikusten dela ez direla beteko gelditzen den ekitaldi-epean zehar.

Partidak:

710004 71350 4819 412202 (E) Entitate laguntzaile gisa aitortutako animalien babeserako elkarteentzako laguntzak, 50.000,00 euro.

710006 71500 7609 414300 PDR FEADER 2014-2020 LGP LGENF, Tokiko abeltzaintza-azpiegituretako inbertsioak, 1.239.780,00 euro.

720001710006715106019 Lurren jabetza antolatzeko eta lurzati berrantolamendua egiteko obrak, 200.000,00 euro

720003 72220 4819 413102 Kalitatezko ekoizpenen ekitaldietarako eta sustapenerako laguntzak, 25.000,00 euro.

720004 72230 7700 412105 Inbertsioak abeltzaintzako ustiategietan biosegurtasuna hobetze aldera, 250.000,0 euro.

740003 74300 7609 452100 Toki entitateentzako diru-laguntzak, ibaietako jarduketetarako, 100.000,00 euro

Gauzak horrela, honako hau jakin nahi dugu:

– Zergatik utzi ditu Departamentuak aurrekontuko partida horiek bete gabe?

– Gobernuaren ustez partida horiek ez betetzean eutsiko al zaie 2020ko ekitaldian zehar partiden xede diren helburuei eta beharrizanei?

– Uste al du 710004 71350 4819 412202 (E) Entitate laguntzaile gisa aitortutako animalien babeserako elkarteentzako laguntzak, 50.000 euroko partida –zeina aurrekontuan sartu baitzen aurrekontua onesteko izapide parlamentarioan onetsitako zuzenketen bidez– lehenetsi beharko litzatekeela hura betetzerakoan, hain zuzen ere Parlamentuaren berariazko agindua delako?

Iruñean, 2020ko urriaren 8an

Foru parlamentaria: Adolfo Araiz Flamarique